שיחה:מנחם זמבה

message: על מצבתו בהר המנוחות כתוב (לפי מה שראיתי היום) שנהרג בהפצצת גטו ורשה בניסן תש"ג, ללא תאריך מדויק. יתכן שהתאריך הנקוב בערך - י"ט ניסן - הוא הערכה בלבד. עזר - שיחה 17:35, 22 במרץ 2010 (IST)
replies: text: :יתכן. אבל  אחיינו ר' אברהם זמבה שהיה איתו ברגעיו האחרונים מציין את התאריך הזה  בהקדמות ספריו. מה עוד שזו היתה שבת וזזה וודאי מקל על זכירת התאריך. דרך - שיחה 18:44, 15 ביולי 2010 (IDT)
thread_title: תאריך פטירתו

message: הופיעה בערך הטענה שהתנגד לתכנית החלוקה של האום, שהוצעה זמן רב אחרי הרצחו בשואה. צריך להבהיר באיזה נסיבות נשא את הנאום נגד חלוקת ארץ ישראל. כנראה שהיה זה על רקע ועדת פיל. Dangling Reference - שיחה 04:19, 9 במאי 2011 (IDT)
replies: text: אכן כן. היה זה בשנת 1937 בכינוס הכנסייה הגדולה השלישית של אגודת ישראל שהתכנסה על רקע ועדת פיל. גרש - שיחה 04:36, 9 במאי 2011 (IDT)
replies: text: :אתה צודק כמובן, אבל ההתנגדות אינה קשורה לוועדת פיל דווקא. נרו יאיר • שיחה • ה' באייר ה'תשע"א • 15:56, 9 במאי 2011 (IDT)
thread_title: לאיזו חלוקה התנגד

message: בגלל שפעם שיניתי בערך זה ואיחזרו לגירסה קודמת, אני מפרט מה עשיתי עכשיו:
תיקון פיטרת לפטירת; תיקון ליטנשטיין לליכטנשטיין; הוספת תלמידיו; שיניתי את ספריו לגירסה שכתבתי פעם ומחקו - אל תמחקו סתם, תעיינו בספריו ותראו; הוספת פרט על ר' אברהם לופטביר ומחיקת הפעם השניה שמוסבר מיהו. פלוריש - שיחה 18:59, 15 באוגוסט 2012 (IDT)
thread_title: פירוט עריכה

message: לנרו יאיר- תוכל לראות בכתבה במשפחה, לגבי הדעות התומכות והמתנגדות. מובאת דעה נוספת שהתנגד, וכן הסתייגות ממשמעות מדברי אחיינו לתמיכה גורפת. אודה לך אם תערוך ע"פ זה. 
replies: text: א. אין שם מקורות כלל ולכן ערך הכתבה בעייתי. ב. מה הכוונה הסתייגות מדברי אחיינו? הוא כתב בפירוש שהרב זמבה תרם כסף למרד. לא פחות ולא יותר והם עצמם מזכירים זאת. איני מבין על מה הם מסתמכים בטענה שהאחיין סתר את עצמו ואמר אחרת. נרו יאיר • שיחה • ד' באייר ה'תשע"ג • 13:32, 14 באפריל 2013 (IDT)
replies: text: :זה הועתק מפה. באדיבות גוגל.
replies: text: ::אם כך אין סתירה (ונדמה לי שהם פספסו את זה). יש סתירה מסוימת בדברי שלם (פעם אחת הוא כותב שהאחיין עזב לפני המרד, ופעם שנייה שהיה גם בימים האחרונים, והוא אכן היה, כפי שניתן לראות גם בכותרת מאמרו). על כל פנים, הרב זמבה גם היה מראשוני התורמים למרד, וגם עודד מי שיכול שיברח. אין סתירה, כי כמובן לא כולם יכלו לברוח. לשלוש העדויות שלפיהן הרב זמבה תמך במרד (או באיסוף כסף עבורו, זה אותו דבר) מצרף שלם רביעית: משה ברגמן. מאידך, כמדומני שאין עדות שהרב זמבה אמר להפך אלא השערות. נרו יאיר • שיחה • ד' באייר ה'תשע"ג • 13:51, 14 באפריל 2013 (IDT)
replies: text: :::עמוד 25 (כג). במאמרו של שלם יש הסתייגות על דברי אברהם זמבה ומובאת עדות ברמן.
replies: text: ::::תודה על הקישור. גם אצל הרב ליברמן אין שום עדות. הוא נוקט בלשון "לא נתברר הדבר" אבל מוסיף מסברה שלא ייתכן שכך אמר הרב זמבה. בנסיבות אלה, הביטוי "הכחיש בתוקף" שהכנסת לערך הוא בלתי ראוי. גם אצל ברמן אין שום מידע ספציפי על הרב זמבה, אלא שהוא מתיימר לדעת מה עשו כל הרבנים. איני חושב שהיה אדם אחד בגטו שידע כל כך הרבה באותם תנאים, ואנחנו יודעים בבירור על עוד רבנים שתמכו במרד ואף מרדו בעצמם, ראה את דברי שלם מיד בהמשך. נרו יאיר • שיחה • י' באייר ה'תשע"ג • 23:11, 20 באפריל 2013 (IDT)
thread_title:  מרד 

message: תמך או לא תמך, אלו שטוענים שהוא התנגד הם קולות לא מעטים מקרב הציבור החרדי, שסבורים לפי השקפתם הרופסת והטיפשית שמרד גטו ורשה היה התאבדות וכביכול אילו היהודים היו מצייתים ככלב נרצע להוראות הגרמנים ומתייצבים לאקציה היו ניצלים הרבה יותר מהכמה עשרות שברחו דרך תעלות הביוב. לראיה, הם מצביעים על כך שמגטו לודז' שרדו כ-5,000 ניצולים (כולל אלו שפוזרו במשך הזמן במחנות ריכוז אחרים). על טענה אווילית זו יש להשיב בקצרה כדלקמן:
א) בגטו לודז' היו מפעלי תעשייה גדולים בשירות הצבא הגרמני, והנאצים ניצלו את היהודים הכשירים לעבודה בלבד ככוח עבודה. ראש היודנרט חיים רומקובסקי שיכנע את היהודים שלא למרוד אלא לשתף פעולה עם הגרמנים באופן מלא ובכלל זה לאסוף את כל הילדים לאקציה ב-42' ומשם לאושוויץ וטרבלינקה. גם זקנים, תשושים וכל שאר אלו שלנאצים לא היה כבר צורך בהם גורשו למחנות המוות. באביב 44' החליטו הגרמנים לחסל סופית את הגטו ובסדרת גירושים שלחו לאושוויץ וחלמנו בסהכ 74,000 נפש. כאשר התקרב הצבא האדום תכננו הנאצים לפני נסיגתם לחסל את כל הנותרים, כ-800 נפש, ביריות ברחוב הראשי, אך הם הצליחו ברגע האמת לברוח ולהתחבאות ושוחררו עי הצבא האדום בינואר 45'. יחסית לאוכלוסיית הגטו (205,000 בזמן השיא), -הגדולה ביותר מבין כל שאר הגטאות (למעט ורשה), 800 ניצולים הוא מספר מזערי לחלוטין. 
 
ב) את גטו ורשה הגרמנים תכננו לחסל לחלוטין באפריל 43', כמו מחנות אחרים כמו רזרווט לובלין שחוסלו כבר קודם לכן. מוקדם יותר בספטמבר 42' כבר גורשו 300,000 יהודים, מתוכם 265,000 לטרבלינקה. גורל דומה היה צפוי גם ל-60,000 הנותרים. היודנרט, תנועות המחתרת ושאר אוכלוסיית הגטו ידעו היטב שזו כוונת הנאצים ועכ תכנון המרד נעשה במבט מפוכח ובידיעה שאין כבר מה להפסיד ולכל הפחות יש להשיב מלחמה ולהחזיר את הכבוד היהודי. הלוחמים לא הכינו דרך מילוט, מתוך כוונה ברורה להמשיך להילחם כל עוד אפשרי הדבר.
 
ג) כניסתם של הנאצים לגטו לבצע את האקציה הסופית ב-19 באפריל הייתה פתאומית, טרם הספיקו ארגוני התנגדות להתחמש מספיק, וכך עם כמה מאות אקדחים ורובים אוטומטים בלבד שהושגו מהפולנים (שלא התאימו למלחמת רחוב יעילה) וכן רימוני יד תוצרת בית שהוכנו בתוך הגטו לא ניתן היה להגיע לתוצאות טובות יותר ממה שקרה בפועל: ההתקוממות החזיקה מעמד כמעט חודש, הגרמנים נהדפו אל מחוץ לגטו ועשרות חיילים נהרגו. זו חוכמה קטנה מאוד לשפוט את הפעולה לפי התוצאות שלה, אלא צריך לשים לב בעיקר לנועזות, לאומץ ולהקרבה שהייתה כאן. 
ד) גם הטענה שהייתה כאן התאבדות קולקטיבית אינה נכונה. כמה עשרות איש ובתוכם לוחמים כמו צביה לובטקין ומרק אדלמן ברחו דרך תעלות הביוב לצד ה'ארי' של ורשה וניצלו ואילו לא העלו הגרמנים את הגטו באש, או לחילופין היו מתכוננים לאפשרות זו ומתגוננים ממנה היו ניצלים הרבה יותר, מתוך ה-8,000 שנשארו בבונקרים. כל היתר נתפסו ונשלחו למוות או למחנות ריכוז, כפי שהיה קורה בלאו הכי.  212.76.106.140 17:42, 10 במאי 2016 (IDT)
replies: text: שלום רב. זה לא פורום שנועד לדון בשאלות הסטוריות כשלעצמן, מי צודק וכדומה. דף השיחה נועד לדיון בשינויים שמישהו רוצה לעשות בתוכן הערך. נרו יאיר • שיחה • ג' באייר ה'תשע"ו • 10:06, 11 במאי 2016 (IDT)
replies: text: :אבל מה לעשות שאין ערך בויקיפדיה על הנושא הזה (בערך על מרד גטו ורשה אין דיון בנושא) 0 213.151.55.134 14:12, 11 במאי 2016 (IDT)
replies: text: ::תפקידנו הוא להציג דעות מחקריות בולטות, לא להכריע מי מהן צודקת. נרו יאיר • שיחה • ג' באייר ה'תשע"ו • 15:10, 11 במאי 2016 (IDT)
replies: text: :::לנרו יאיר, אולי אתה צודק אבל יש כל מיני אפסים שמזלזלים בדמותו ההיסטורית של תנועת אי"ל ושל מרדכי אנילביץ' וטוענים שהמרד היה מעשה שטות וזה ממש מעצבן 213.151.55.134 15:28, 11 במאי 2016 (IDT)
thread_title:  מה האינטרס של הטוענים שהרב זמבה התנגד 

message: הנאצים כבשו את ורשה רק באוקטובר 1939, כך שיש טעות במשפט הזה, מי שיודע את התאריך הנכון - מוזמן לתקן
--Avreymaleh - שיחה 12:13, 5 במרץ 2017 (IST)
replies: text: . מדובר כנראה בטעות בין 1939 ל-1940. ניתאי גלילי - שיחה 12:14, 5 במרץ 2017 (IST)
thread_title:   התעללות קשה של הנאצים בתחילת שנת 1939, 

message: , זו אינה תמונתו של הרב זמבא. לא מבין מה הביא אותך לשוב כך. ביקורת - שיחה 22:25, 19 באפריל 2023 (IDT)
replies: text: כך הופיע בספר שממנה לקחתי את הספר (באישור המחברים ובעלי הזכויות). שניה אמצא את המקור מגבל - שיחה 08:32, 20 באפריל 2023 (IDT)
replies: text: :גווילין נשרפין, עמ' 132. הספר נמצא בספרי העיון של כותר, ואם אין לך גישה ותרצה אוכל לשלוח לך במייל את צילום של העמוד. כתוב שם במפורש: "אביו של שז"ך, הרב שלמה דוד כהנא (מימין) עם הרב מנחם זמבא" בתיאור התמונה מגבל - שיחה 08:35, 20 באפריל 2023 (IDT)
replies: text: ::@ביקורת מגבל - שיחה 09:12, 23 באפריל 2023 (IDT)
replies: text: :::אנסה להסתכל. כך או כך, תמונותיו של הרב זמבא מוכרות והזיהוי הזה שגוי בהחלט. (לגבי אישור בעלי הזכויות - אם היה צורך בו היה צריך לשלוח אישור OTRS ולא מספיק לומר שהם אישרו. אני לא בטוח שצריך אישור על תמונה כזו מהתקופה ההיא). ביקורת - שיחה 10:31, 23 באפריל 2023 (IDT)
replies: text: ::::ראיתי את הספר. לא מצליח למצוא שם עמוד עם מקורות לתמונות או רמז כלשהו למקור הזיהוי. התמונה שונה בצורה חריגה מהתמונות האחרות המוכרות (פנים רחבות יותר), האיש בתמונה נראה אדמו"ר וכנראה מישהו מוכר. ביקורת - שיחה 11:14, 23 באפריל 2023 (IDT)
replies: text: :::::טוב, אני בודק עם המו"לים. מגבל - שיחה 11:29, 23 באפריל 2023 (IDT)
replies: text: ::::::מצוין. תודה לך! ביקורת - שיחה 14:38, 23 באפריל 2023 (IDT)
replies: text: :::::::תגובת המו"ל היא (במילים שלי) שהזיהוי הוא של בנו של הרש"ד כהנא - שז"ך. הוא כתב אותו בצד האחורי של התמונה. האם בהכרח הוא צדק? לא בהכרח, יתכן שטעה. אולם, לדעתם התמונות דומות, ומסתבר שהוא צודק. ולכן כך הם כתבו בספר. מגבל - שיחה 14:46, 24 באפריל 2023 (IDT)
replies: text: ::::::::@ביקורת. מגבל - שיחה 14:48, 24 באפריל 2023 (IDT)
replies: text: :::::::::מה אני יכול לעשות עם תשובה כזו? אתה מכיר את התמונות של ר"מ זמבה, הן מאותן שנים, שנותיו האחרונות, והוא נראה צעיר יותר מהישיש שבתמונה. הלסת שלו רחבה ומוצקה יותר. בקיצר, לא דומה ולא כמעט. לא סביר ששז"ך טעה בדבר כזה, יותר נראה לי בכיוון שהם לא הבינו מה הוא כתב. זו שאלה שכדאי להציף בפורום אוצר החכמה וכדומה, אולי מישהו שמכיר אדמו"רים פולניים יזהה מי זה כן. ביקורת - שיחה 14:57, 24 באפריל 2023 (IDT)
thread_title:  תמונתו